АҞӘА, лаҵара 6 - Sputnik. Аҳазалхырҭатә ҭыԥ "Адлер" аусзуҩ аҵарҭыша шигоз даанкылоуп ҳәа аанацҳауеит Аладатәи аҳазалхырҭатә усбарҭа асаит.
Краснодартәи аҳазалхырҭа акоррупциа иаҿагыланы ақәԥараз аҟәша аусзуҩцәа аушьҭырҭатә ҭыԥ "Адлер" аҳазалхыҩ изакәанмыз иумҭа – 30 000 мааҭ аҵарҭыша агараан дааныркылеит.
Аҵарҭыша ииҭеит Урыстәыла атәылауаҩ, ҳазалхратә гәаҭарада Евразиатәи аекономикатә еидгыла аҳәаа ашәҟәы иҭагаламыз атауар ахә мшәакәа иахигаразы.
Имаҵзуратә напынҵақәа ахрархәарази аҵарҭыша агарази аинспектор иганахьала аусҭҵаара хацыркуп.